|  |  |  |  |  |  |  |  |
| --- | --- | --- | --- | --- | --- | --- | --- |
| Студијски програм/студијски програми: Мастер учитељ, Мастер васпитач у предшколским установама, Мастер васпитач у домовима | | | | | | | |
| Врста и ниво студија: Мастер академске студије | | | | | | | |
| **Назив предмета: Академски енглески језик** | | | | | | | |
| **Наставник** (Име, средње слово, презиме): **Вера М. Савић** | | | | | | | |
| Статус предмета: Обавезни | | | | | | | |
| Број ЕСПБ: 5 | | | | | | | |
| Услов: Знање енглеског језика на нивоу Б1 или вишем Заједничког европског оквира, уколико студент није пратио наставу и положио испит из Енглеског језика струке на основним студијама. | | | | | | | |
| **Циљ предмета**  Развијање и усавршавање језичких знања, вештина и компетенција (на рецептивном и продуктивном нивоу B2/C1 Заједничког европског оквира) неопходних за самостално коришћење стручне литературе на енглеском језику. Оспособљавање за критичко читање стручне литературе, за писање стручне биографије, резимеа, извештаја и краћих стручних текстова, за превођење са енглеског и на енглески језик, и за усмено излагање и дискусију о стручним темама. | | | | | | | |
| **Исход предмета**  Студент ће моћи да:   * самостално користи енглески језик у комуникацији (усменој и писаној) везаној за струку; * разуме слушањем и читањем излагања и текстове из области струке (стручна литература на енглеском језику, аудио и видео материјал, материјал на интернету); * презентује резултате рада на пројекту самостално, у пару или групи; * пише резимее, извештаје и краће стручне текстове у академско-научне сврхе; * користи енглески језик као средство за стицање нових знања и вештина из области струке самосталним трагањем за стручном литературом на енглеском језику из уже научне области којој се бави и * самостално унапређује сопствено знање језика и језичке вештине коришћењем научне и стручне литературе на енглеском језику, у писаној и електронској форми. | | | | | | | |
| **Садржај предмета**  *Теоријска настава*  Одлике академског дискурса у усменој и писаној форми; преглед граматике енглеског језика карактеристичне за стручни енглески језик и академски начин изражавања (пасивне конструкције, модали, номиналне конструкције, предлошке конструкције, конструкције са инфинитивом, партиципима и герундом, деривација префиксима и суфиксима, координативни везници и друга кохезивна средства); технике академског читања и језичка анализа стручног текста; правила писања академског текста (писање резимеа, извештаја, есеја и презентација; навођење литературе и цитирање); основе теорије превођења; стратегије за развој језичких знања и вештина на академском нивоу.  *Практична настава Вежбе, Други облици наставе, Студијски истраживачки рад*  Развијање и усавршавање језичких знања, вештина и компетенција (на рецептивном и продуктивном нивоу) неопходних за читање стручне литературе, за писање стручне биографије, резимеа, извештаја и краћих стручних текстова, и за усмено излагање и дискусију о стручним темама. Уочавање особености академског писаног језика и језика струке, овладавање стручном терминологијом на енглеском језику, стицање способности критичке анализе стручних текстова и развијање вештине превођења са енглеског и на енглески језик. Развијање различитих техника читања стручног текста и способности језичке анализа стручног текста, уочавање начина организовања информација и особености жанра, разликовање кључне идеје текста од детаља који је поткрепљују, предвиђање информација на основу претходног знања и закључивање на основу контекста. Исказивање сопственог става и мишљења у оквиру дискусије о стручним темама. Оспособљавање за самостално трагање за академским текстовима из области струке на интернету и за самостално презентовање стручног садржаја. Развијање интересовања за личним професионалним усавршавањем коришћењем стручне литературе на енглеском језику. | | | | | | | |
| **Литература**   1. Zemach, D., Rumisek, L. (2005). *Academic Writing: from paragraph to essay.* Oxford: MacMillan. 2. Davis, J., Liss, R. (2007). *Effective Academic Wtiting 3*. New York: Oxford University Press, (115-176). 3. Savić, V. (2009). *English for Academic Purposes for Students of Education*. (збирка аутентичних стручних текстова из области педагогије и методике). 4. Стручна литература у писаној и електронској форми по избору студента (из уже научне области на мастер студијама). 5. Hewings, M. (2001). *Advanced Grammar in Use*. Cambridge: Cambridge University Press. 6. Murphy, R. (2004). *English Grammar in Use* (intermediate). Cambridge: Cambridge University Press. | | | | | | | |
| **Број часова активне наставе** | | | | | | Остали часови | |
| Предавања: 30 | Вежбе: 30 | Други облици наставе: | | Студијски истраживачки рад: | |
| **Методе извођења наставе**  Пленарно, рад у пару или групи, дискусије, презентације, консултације. | | | | | | | |
| **Оцена знања (максимални број поена 100)** | | | | | | | |
| **Предиспитне обавезе** | | | поена | | Завршни испит | | поена |
| активност у току предавања | | | 10 | | писмени испит | | 20 |
| практична настава | | |  | | усмени испит | | 30 |
| колоквијум-и | | | 20 | | презентација пројекта | | 20 |
| семинар-и | | |  | |  | |  |