|  |  |  |  |  |  |  |  |
| --- | --- | --- | --- | --- | --- | --- | --- |
| Студијски програм/студијски програми: Мастер учитељ | | | | | | | |
| Врста и ниво студија: Мастер академске студије | | | | | | | |
| Назив предмета: Теорија и пракса курикулума | | | | | | | |
| **Наставник (**Име, средње слово, презиме)**: Јелена Д. Теодоровић** | | | | | | | |
| Статус предмета: Обавезни | | | | | | | |
| Број ЕСПБ: 4 | | | | | | | |
| Услов: / | | | | | | | |
| **Циљ предмета**  Да студенти схвате појам курикулума и суштину сусрета англосаксонске и европске педагошке и дидактичке традиције; да разумеју функцију курикулума и парадигме израде курикулума; да се оспособе да уочавају потребе и дефинишу идеје којима би се допринело унапређивању процеса наставе и учења; да даље буду у стању да одређују приоритете, дефинишу циљеве развоја образовне средине и развију план развоја области коју желе унапредити; оспособити студенте за самосталну израду развојних планова. | | | | | | | |
| **Исход предмета**   * разуме и зна да објасни суштинске појмове и поставке теорије курикулума; * критички анализира различите школске документе и даје предлоге за њихово побољшање и развој, примењујући теорију курикулума; * операционализује циљеве, задатке и образовне стандарде поштујући индивидуалне одлике ученика; * израђује глобалне и оперативне планове рада наставника и школски развојни план, уважавајући особености локалне школске средине и * продуктивно учествује у тимском раду у процесу израде различитих школских докумената. | | | | | | | |
| **Садржај предмета**  *Теоријска настава*  Теоријско-методолошки приступ курикулуму (Појам; историјски развој; концепције курикулума: курикулум као трансмисија, курикулум као продукт, курикулум као процес, курикулум као пракса, курикулум и контекст, курикулум и неформално образовање; однос између курикулума и наставе; курикулум као дисциплина; курикулум савременог васпитања, образовања и школе; методолошке тешкоће у изради курикулума). Филозофске основе курикулума (Реконструкционизам; перениализам; есенцијализам; прогресивизам). Врсте курикулума (Кор курикулум; интегрисани кор курикулум; отворени курикулум; спирални курикулум). Структура курикулума (Циљеви и задаци: друштвени и индивидуални аспект циљева, таксономије васпитно-образовних циљева, конкретизација и операционализација циљева; Садржаји: критеријуми за избор садржаја обавезног образовања и васпитања, структуирање образовно-васпитних садржаја; Исходи, стандарди и компетенције). Модели развоја курикулума. Евалуација курикулума. Школско развојно планирање.  *Практична наставa Вежбе, Самостални истраживачки рад*  Комбиновање интерактивних модела, метода и облика рада у настави на различитим програмским садржајима и у различитим етапама наставног рада; Анализа наставног плана и наставних програма, анализа школских развојних планова; Индивидуална израда глобалних и оперативних планова рада наставника; Тимска израда школског развојног плана. | | | | | | | |
| **Литература**   1. Ivić, I. (1996). A draft of a necessary curriculum theory, in: *Towards a modern learner-centred curriculum*. Beograd: Institut za pedagoška istraživanja (pp. 24-46). 2. Kelly, A.V. (2010). *The curriculum – theory and practice*. London: SAGE publications, (56-117). 3. Kennedy, D. (2007). *Pisanje i upotreba ishoda učenja.* Beograd: Tempus kancelarija u Srbiji. 4. Milanović-Nahod, S, Šaranović-Božanović, N. (1996). The definition of educational objectives, in: *Towards a modern learner-centred curriculum*. Beograd: Institut za pedagoška istraživanja, (78-92). 5. Oliva, P.F. (2001). *Developing the curriculum*. New York: Longman, (1-20; 137-156; 157-196 i 438-485). 6. Previšić, V. (ur.) (2007). *Kurikulum: teorije-metodologija-sadržaj-struktura*. Zagreb: Školska knjiga, (15-156 i 253-307). 7. Smith, M.K. (2000). Curriculum theory and practice. *The encyclopedia of informal education,* [www.infed.org/biblio/b-curric.htm](http://www.infed.org/biblio/b-curric.htm). 8. Tanner, D, Tanner, L. (2007). *Curriculum development*. Pearson, (124-147). 9. Шефер, Ј. (2002). Један модел за развијање курикулума и евалуацију ученика. *Зборник ИПИ*, бр. 34, (79-95). 10. *Школско развојно планирање* (2002). Београд: Министарство просвете РС. | | | | | | | |
| **Број часова активне наставе** | | | | | | Остали часови | |
| Предавања: 30 | Вежбе: 30 | Други облици наставе: | | Студијски истраживачки рад: | |
| **Методе извођења наставе**  Активне методе са учешћем студената; практичне вежбе студената на факултету и посете васпитно-образовним установама; индивидуалне и групне консултације; учешће у радионицама, решавању проблема, симулацијама педагошких активности. | | | | | | | |
| **Оцена знања (максимални број поена 100)** | | | | | | | |
| **Предиспитне обавезе** | | | поена | | Завршни испит | | поена |
| активност у току предавања | | | 15 | | писмени испит | | 50 |
| практична настава | | | 15 | | усмени испит | |  |
| колоквијум-и | | |  | |  | |  |
| семинар-и | | | 20 | |  | |  |